Kyk wie is nou koningin Elizabeth in ‘The Crown’ | Netwerk24
17 Julie 2018 14:13
Die rol van koningin Elizabeth II in die reeks The Crown sal voortaan deur Olivia Colman vertolk word.
The Crown het Maandag die eerste foto van Colman op die stel van die dramareeks wat op Netflix uitgesaai word, op Twitter geplaas.
In die foto dra die aktrise ikoniese pêrels en ’n ligpienk baadjie terwyl sy tee drink op die stel.
Colman neem die rol van Claire Foy oor. Foy het die rol van die koningin vertolk in die tyd (van 1947 tot 1963) met haar verlowing aan prins Philip en die jare daarna, aldus die BBC.
Time berig Colman het al ’n Bafta gewen en is bekend vir haar rolle in Broadchurch en The Night Manager.
Sy gaan glo die koningin in die derde en vierde seisoene van The Crown vertolk. Dié twee seisoene wys die koningin se lewe van haar 40’s tot 60’s. Netwerk24 het voorheen berig die derde seisoen speel van 1964 tot 1976 af.
Die twiet het gemengde reaksie by aanhangers ontlok.
Miami Delgado het getwiet hy kan nie glo hulle het Foy vervang nie.
I can't believe they had the audacity to replace Claire Foy.
— Miami Delgado (@heymiamidee) July 16, 2018
Lisa het getwiet dit is verstaanbaar omdat die koningin ouer moet word in die reeks. Sy haal dan aan uit die reeks om te sê die kroon is belangriker as die persoon wat dit dra.
Isn’t it two-fold? 1. The Queen needs to age: I don’t think we can hang around while Claire Foy gets 20 years older. 2. As mentioned multiple times throughout the series, ‘The Crown’ is the most important thing, not the person wearing it.
— Lisa (@LisahGi) July 16, 2018
Netwerk24 het voorheen berig oor die akteurs wat in die derde seisoen van The Crown te sien sal wees. Op die stel van die derde seisoen sal Tobias Menzies die rol van prins Philip, Helena Bonham Carter die rol van prinses Margaret en Ben Daniels die rol van Antony Armstrong-Jones vertolk.
Colman het vroeër aan die BBC gesê sy is opgewonde om die rol te vertolk.
Meer oor: The Crown | Koningin Elizabeth Ii
‘The Crown’ se Claire Foy vergoed vir salarisgaping
Alles en nog wat oor ‘The Crown 3’
O, wat sal die koningin sê oor haar minder geld?
The Crown sê jammer oor vrouester minder geld kry